**Návrh**

**vyhlásenia Slovenskej republiky k** **Protokolu z roku 2010 k Medzinárodnému dohovoru o zodpovednosti a náhrade škody pri preprave nebezpečných a škodlivých látok na mori z roku 1996**

Vyhlásenie Slovenskej republiky podľa rozhodnutia Rady 2017/770 z 25. apríla 2017 o ratifikácii Protokolu z roku 2010 k Medzinárodnému dohovoru o zodpovednosti a náhrade škody pri preprave nebezpečných a škodlivých látok na mori zo strany členských štátov a o ich pristúpení k nemu v záujme Európskej únie, pokiaľ ide o aspekty týkajúce sa justičnej spolupráce v občianskych veciach:

 „Pokiaľ rozsudky vo veciach, na ktoré sa vzťahuje dohovor zmenený protokolom z roku 2010, vydá súd Slovenskej republiky, uznávajú a vykonávajú sa v Slovenskej republike v súlade s príslušnými pravidlami Európskej únie týkajúcich sa daného predmetu.

Pokiaľ rozsudky vo veciach, na ktoré sa vzťahuje dohovor zmenený protokolom z roku 2010, vydá súd Dánskeho kráľovstva, uznávajú a vykonávajú sa v Slovenskej republike v súlade s Dohodou z roku 2005 medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach.

Pokiaľ rozsudky vo veciach, na ktoré sa vzťahuje dohovor zmenený protokolom z roku 2010, vydá súd tretieho štátu viazaného Luganským dohovorom o právomoci a o uznávaní a výkone rozsudkov v občianskych a obchodných veciach z 30. októbra 2007, uznávajú a vykonávajú sa v Slovenskej republike v súlade s uvedeným dohovorom.“

Za Slovenskú republiku

 .................................................

 (podpis)

Depozitárovi Medzinárodnej námornej organizácie (IMO)

pán Kitack Lim

generálny tajomník

Veľká Británia